
A tárgy alternatív címe lehetne az, hogy „bevezetés a történelemtanításba”, hiszen ebben a félévben elsősorban az a célunk, hogy megismerjük a tantárgy oktatásának múltját, hagyományos és kortárs módszereit. Kiemelt figyelmet kapnak az iskolán kívüli helyszínekben rejlő történelemdidaktikai lehetőségek, a múzeumpedagógiai foglalkozásoktól, az utcán megtartott történelemórával bezárólag.  

Tantárgyi tematika és félévi követelményrendszer

Féléves tematika:
1. A tematika bemutatása, a követelmények megbeszélése, a kurzus tematikájának kapcsolódása a 2020-as NAT-hoz, a kerettantervekhez és az érettségi követelményekhez
2. A történelem tanításának és tanulásának haszna
3. A történelemtanítás története
4-6. Alapvető eszközök és módszerek
7. A történelemtanítás iskolán kívüli terepei: közgyűjtemények
8. A történelemtanítás iskolán kívüli terepei: közterek
9-10. Gamifikáció
11-13. A projektmunkák bemutatása
14. A félév során nyújtott teljesítmények értékelése	

A foglalkozásokon történő részvétel:
· A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

Félévi követelmény: gyakorlati jegy 

Az értékelés módja, ütemezése:
· projektmunka és Microsoft PowerPoint prezentáció készítése és bemutatása
· órai aktivitás

A félévközi ellenőrzések követelményei:
· A félév során elvárt az órákon való aktív részvétel

Az érdemjegy kialakításának módja:
Az érdemjegyet a következő három kritérium teljesítésével lehet megszerezni:
· projektmunka készítése: egy szabadon választott iskolán kívüli helyszínben rejlő történelemdidaktikai lehetőségek ismertetése a következő szempontok mentén: az adott kiállítás, műemlék, emlékmű, utca, stb. bemutatása (nem haladhatja meg az anyag terjedelmének 40%-át); a választott helyszínhez kapcsolódó foglalkozás, vagy órarész megtervezése és elemző jellegű ismertetése, amely az adott iskolán kívüli helyszín meglátogatásával kapcsolatban várható pozitívumok (pl.: kompetenciák fejlesztése, szemléltetés, stb.) mellett kitér az esetleges nehézségekre (pl.: szervezés, infrastrukturális igények, stb.) is; az elemzésben  teret kell, hogy kapjon az, hogy az tervezett foglalkozás, vagy órarész mely téma (2020-as NAT alapján elkészült történelem kerettantervekben szereplő) feldolgozásához hogyan járul hozzá. Formai kritériumok: 6 oldal (fedőlap és mellékletek nélkül, TNR betűtípus, 1,5-es sorköz, sorkizárt) (leadás módja: emailben: szabo-zsoldos.gabor@nye.hu; leadás határideje: 2026. november 30.)
· a projektmunka szóbeli bemutatása: szabadon megtartott előadás (időkeret: 20 perc)
· prezentáció készítése a projektmunka szóbeli bemutatásához: Microsoft PowerPoint prezentáció (leadás módja emailben: szabo-zsoldos.gabor@nye.hu; leadás határideje: 2026. november 30.)  
· órai aktivitás: a bemutatók után a hallgatók közösen értékelik egymás munkáját
Az elmaradt prezentáció automatikusan elégtelen osztályzatot von maga után.

